Document ID: 32004R1733

KOMISJONI MÄÄRUS (EÜ) nr 1733/2004,
5. oktoober 2004,
millega muudetakse määrust (EÜ) nr 635/2004, millega kinnitatakse teatavate otsetoetuste ning struktuuri- ja keskkonnameetmete suhtes aastal 2004 kohaldatavad vahetuskursid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 22. detsembri 1998. aasta määrust (EÜ) nr 2808/98, millega sätestatakse põllumajanduse eurol põhineva valuutasüsteemi üksikasjalikud rakenduseeskirjad põllumajandussektoris, (1) eriti selle artikli 4 lõike 3 teist lauset,
ning arvestades järgmist:
(1)
Eespool nimetatud määruse (EÜ) nr 2808/98 artikli 4 lõike 1 esimese lõigu kohaselt on vahetuskursi rakendusjuhuks pähklite pindalatoetuse puhul, mis on ette nähtud nõukogu määruse (EÜ) nr 1782/2003 IV jaotise IV peatükis, (2) millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse teatud määrusi, asjaomase turustusaasta algus.
(2)
Komisjoni 16. aprilli 1997. aasta määruse (EÜ) nr 659/97 artikli 4 teise lõigu kohaselt, millega sätestatakse nõukogu määruse (EÜ) nr 2200/96 üksikasjalikud rakenduseeskirjad seoses puu- ja köögiviljatoodete sekkumiskavaga, (3) algab pähklite turustusaasta 1. jaanuaril.
(3)
Komisjoni määruse (EÜ) nr 635/2004 (4) lisas on märgitud vahetuskursid, mida kohaldatakse summadele, mille rakendusjuhuks on 1. jaanuar.
(4)
Määrus (EÜ) nr 635/2004 ei viita pähklite puhul pindalatoetuse maksmisele vastavalt määruse (EÜ) nr 1782/2003 IV jaotise IV peatükile. Sellegipoolest tuleb ette näha nimetatud määruse lisas toodud vahetuskursside kohaldamine ka pähklite pindalatoetuse puhul.
(5)
Seetõttu tuleks vastavalt muuta määrust (EÜ) nr 635/2004,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 635/2004 artikli 1 esimesele lõigule lisatakse punkt f:
“f)
määruse (EÜ) nr 1782/2003 IV jaotise IV peatükis ettenähtud pähklite pindalatoetus.”
Artikkel 2
Käesolev määrus jõustub kolmandal päeval pärast avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. oktoober 2004

Labels: 17
6